היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-2 באפריל 2022 באמריקן איירליינס סנטר שבדאלאס, טקסס וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע בנוסף להיותו השני בסדרת אירועי Stand &amp; Deliver. האירוע שודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. אירוע זה התקיים באותו היום של הלילה הראשון של אירוע הדגל, רסלמניה 38.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, דולף זיגלר ניצח את ברון ברייקר ושמר על אליפות ה-NXT. עוד ברשימת הקרבות, MSK (נאש קרטר ווס לי) ניצחו את אימפריום (פביאן אייכנר ומרסל ברטל) ואת האחים קריד (ג'וליוס קריד וברוטוס קריד) וזכו באליפות הזוגות של NXT, וקמרון גריימס ניצח את כרמלו הייס, סנטוס אסקובר, סולו סיקואה וגרייסון וולר בקרב סולם מחומש וזכה באליפות צפון אמריקה של NXT.
הפקה.
רקע.
באפריל 2021, במהלך שבוע רסלמניה 37, ארגון ה-WWE קיים אירוע NXT TakeOver בן יומיים בשם . בספטמבר 2021, המותג עבר שינוי, כאשר נקרא מעתה "NXT 2.0"; שינוי אשר התבטא בעיקר בחזרתו של המותג לחממת פיתוח עבור ה-WWE. כתוצאה מכך, החברה חדלה בקיום אירועי טייקאובר נוספים.
ב-24 בינואר 2022, נודע שסדרת אירועי NXT Stand &amp; Deliver תמשיך להתקיים לאחר הכרזה שלפיה אירוע שני בסדרה יתקיים במהלך שבוע רסלמניה 38, צעד שהפך את Stand &amp; Deliver לאירוע שנתי של NXT במהלך שבוע רסלמניה. האירוע Stand &amp; Deliver נקבע להתקיים באמריקן איירליינס סנטר שבדאלאס, טקסס ב-2 באפריל 2022, באותו היום של הלילה הראשון של רסלמניה 38. משום כך, נקבע שהאירוע יחל מוקדם יותר, בשעות הצהריים לפי שעון ארצות הברית.
עלילות.
האירוע כלל קרבות שנבעו מעלילות מתוסרטות שהתקיימו במהלך התוכנית "NXT 2.0".
לאחר שהגן בהצלחה על אליפות צפון אמריקה של NXT ב-1 במרץ בפרק של התוכנית "NXT 2.0", כרמלו הייס הודיע שהוא יגן על תוארו בקרב סולם באירוע Stand &amp; Deliver. קרב העפלה הראשון היה בין קמרון גריימס לסנטוס אסקובר, כאשר האחרון יצא עם ידו על העליונה ב-15 במרץ בפרק של התוכנית "NXT 2.0" וכתוצאה מכך העפיל לקרב הסולם. במהלך הקרב בין השניים, בעמדת השידור נאמר על ידי הייס וחברו, טריק ויליאמס, ששני קרבות העפלה נוספים נקבעו לפרק הבא בתוכנית, רודריק סטרונג נגד סולו סיקואה ואיי-קיד נגד גרייסון וולר. סיקואה וולר היו השניים הבאים להעפיל לקרב זה כאשר מקום אחד אחרון נותר לקרב האליפות המחומש. מקום זה הוכרע לאחר קיום קרב משולש בין שלושת המפסידים בקרבות היחידים, שבו לבסוף גריימס ניצח.
ב-15 במרץ בפרק של התוכנית "NXT 2.0", תומאסו צ'אמפה הגיע לזירה על מנת להדריך את הקהל במה שהיה נראה עזיבת המותג. לפתע, טוני דיאנג'לו יצא ואיתגר את צ'אמפה לקרב בטענה שלפיה הוא רוצה להיות ה"דון של NXT". צ'אמפה הסכים להצעתו והשניים לחצו ידיים, לא לפני שדיאנג'לו תקף את צ'אמפה עם מכה מתחת לחגורה.
לאחר שניצחו את MSK (נאש קרטר ווס לי) כדי לזכות בטורניר הזוגות לזכר דאסטי רודס בפרק הספיישל NXT Vengeance Day, ניתנה לאחים קריד (ברוטוס קריד וג'וליוס קריד) ההזדמנות להתמודד על אליפות הזוגות של NXT מול אימפריום (פביאן אייכנר ומרסל ברטל) בפרק הספיישל Roadblock, שנערך ב-8 במרץ, לעומת זאת, הם הותקפו על ידי דמויות מסתוריות מאחורי הקלעים. MSK החליפו אותם בקרב האליפות, אך הקרב הסתיים בפסילה לאחר שהאחים קריד תקפו את שני הצמדים. שבוע לאחר מכן בתוכנית, האחים קריד דרשו לדעת את זהות התוקפים, MSK יצאו וטענו שהם לא תקפו אותם, אך מגיעה להם ההזדמנות להתמודד על אליפות הזוגות. אימפריום יצאו אל הזירה, תקפו את שני הצמדים ואף טענו שהם יגנו על אליפות הזוגות מול שני הצמדים מתוך חוסר פחד מאף אחד. לאחר מכן, הקרב הפך רשמי לאירוע Stand &amp; Deliver.
ב-8 בפברואר בפרק של התוכנית "NXT 2.0", נציג המותג Raw, דולף זיגלר ערך הופעת בכורה ב-NXT במהלך מעמד חתימת החוזה על קרב לאליפות ה-NXT בין האלוף, ברון ברייקר לסנטוס אסקובר. תומאסו צ'אמפה התערב גם הוא בקטע זה ותקף את זיגלר. ב-8 במרץ בפרק הספיישל Roadblock, ברייקר, צ'אמפה וזיגלר השתתפו בקרב משולש על אליפות ה-NXT, שבסופו זיגלר הצמיד את צ'אמפה לניצחון וזכה בתואר. לאחר שהגן בהצלחה על תואר זה מול אל. איי. נייט, ברייקר הגיע ואיתגר את זיגלר לקרב חוזר על אליפות ה-NXT באירוע Stand &amp; Deliver, שאליו האחרון נענה בחיוב.
אירוע.
מופע מקדים.
המופע המקדים הכיל קרב אחד בודד, ובו טוקסיק אטרקשן (ג'יג'י דולין וג'ייסי ג'יין) הגנו על אליפות זוגות הנשים של NXT מול דקוטה קאי וראקל גונזלס. וונדי צ'ו הגיעה למתחם הזירה עם כרית, כשהשליכה על פניה של דולין סודה כתומה. גונזלס ניצלה זאת לטובתה וביצעה על דולין את מהלך הקלוזליין. קאי הכתה את ג'יין במהלך בעיטת היאקוזה, כשלאחר מכן גונזלס ביצעה עליה את מהלך הסיום שלה, הצ'ינגונה בומב, שהספיק לה כדי להעניק לה ולקאי זכייה שנייה באליפות זוגות הנשים של NXT.
קרבות מקדימים.
האירוע עצמו נפתח בקרב סולם מחומש על אליפות צפון אמריקה של NXT שבו כרמלו הייס (שלווה לקרב על ידי טריק ויליאמס) הגן על תוארו נגד קמרון גריימס, סנטוס אסקובר (שלווה לקרב על ידי חואקין ויילד, ראול מנדוזה ואלקטרה לופז), סולו סיקואה וגרייסון וולר (שלווה לקרב על ידי סאנגה). ברגעי הסיום של הקרב, אסקובר ביצע על הייס את מהלך הגאטבאסטר והפנטום דרייבר. גריימס הגיע משום מקום וביצע על אסקובר את מהלך ה-Cave-In, כשלאחר מכן הוא טיפס במעלה הסולם והסיר את האליפות מוו התלייה.
אז, טוני דיאנג'לו (שלווה לקרב על ידי AJ גלנטה) התמודד מול תומאסו צ'אמפה. ברגעי הסיום של הקרב, דיאנג'לו ביצע על צ'אמפה את מהלך ה-DDT על הריצפה החשופה מחוץ לזירה. לאחר מכן, הוא הכניס אותו בחזרה לזירה, בעט בראשו, בעיטה שהספיקה לו על מנת לנצח. לאחר הקרב, צ'אמפה כרע ברך במרכז הזירה בפני הקהל ועשה את דרכו אל מאחורי הקלעים. לפתע, מוזיקת הכניסה של טריפל H נוגנה, כשהאחרון חיבק את צ'אמפה כאות הערכה.
בקרב שבא לאחר מכן, אימפריום (פביאן אייכנר ומרסל ברטל) הגנו על אליפות הזוגות של NXT בקרב משולש נגד MSK (נאש קרטר ווס לי) והאחים קריד (ג'וליוס קריד וברוטוס קריד) (שלוו לקרב על ידי מלקולם ביוונס ואייבי נייל). בסיום, לי תפס את ברטל לאחר מהלך הפרנקנשטיינר, שבעקבותיו הוא נשלח אל קרטר, שביצע עליו את מהלך הפאוורבומב, מהלכים שהספיקו ל-MSK כדי לנצח בקרב ולזכות בחגורות האליפות בפעם השנייה בקריירה שלהם.
בקרב הרביעי, מנדי רוז הגנה על אליפות הנשים של NXT בקרב מרובע נגד קורה ג'ייד, איאו שיראי וקיי לי ריי. בסיום, שיראי ביצעה על ג'ייד את מהלך הסיום שלה, המונסולט. רוז הגיעה במהרה לזירה, בעטה בפניה של שיראי והצמידה אותה לניצחון, שהקנה לה הגנה מוצלחת על התואר.
בקרב הלפני אחרון, גונתר התמודד מול אל. איי. נייט. בסיום, גונתר ביצע על גבו של נייט את מהלך הספלאש מהחבל העליון ואז את מהלך הפאוורבומב, שהספיקו לו כדי להשיג את הניצחון בקרב.
הקרב המרכזי.
בקרב המרכזי, דולף זיגלר (שלווה לקרב על ידי רוברט רוד) הגן על אליפות ה-NXT נגד ברון ברייקר. בסיום, זיגלר השליך את ברייקר לעמוד הזירה החשוף, אותו הוריד במהלך הקרב, כשלאחר מכן ביצע עליו את מהלך הסופרקיק, שהספיק לו כדי לשמור על התואר.
פרנק ג'קסון (מושל איווה)
פרנק דאר ג'קסון (באנגלית: Frank Darr Jackson; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-15 בשנים 1894–1896.
ראשית חייו.
פרנק ג'קסון נולד בעיירה ארקייד שבמדינת ניו יורק. כאשר היה בן 13 עברה משפחתו לאיווה והתיישבה בעיר ג'סאפ. ג'קסון התחנך בבתי ספר ציבוריים והיה ראשון מושלי איווה שהתחנך במוסדות ההשכלה הגבוהה של המדינה. הוא למד בקולג' החקלאי של איווה ובאוניברסיטת המדינה של איווה, וב-1874 סיים בזו האחרונה את לימודי המשפטים. ביום הולדתו ה-21 הוא התקבל ללשכת עורכי הדין ופתח משרד עורכי דין בעיר אינדיפנדנס.
ב-1877 נשא ג'קסון לאישה את אנה ברוק, ילידת קנדה. לשניים נולדו ארבעה בנים.
קריירה פוליטית.
ב-1882 נבחר ג'קסון כמזכיר הסנאט של איווה. ב-1884 הוא נבחר כמזכיר המדינה של איווה, תפקיד בו הוא כיהן שש שנים. בבחירות למשרת מושל איווה של 1893 הוא ניצח את המושל המכהן הוראס בויס, שניסה להתמודד על תקופת כהונה שלישית.
ג'קסון האמין בהגנת תעריפים. בנאום ההשבעה שלו הוא הכריז, "כדי לשמור על מדרג השכר האמריקאי בעתיד, על העם האמריקאי לקנות ולהשתמש בתוצרים של השכל והכוחות של הפועל והיצרן האמריקאי, ולא באלו של ארצות אחרות, אף על פי שמחיריהם עשויים להיות גבוהים קצת יותר... אותם מוצרים שמיוצרים במדינות זרות, שניתן לייצר בארצנו שלו, חייבים להיות מחוץ לתחרות מול שוק העבודה האמריקאי. מדינה זו יכולה לצרוך את המוצרים שמייצר הפועל האמריקאי, אך היא לא יכולה לצרוך את המוצרים שמייצרים הפועל האמריקאי והפועל הזר כאחד".